劉鍾

劉鍾（）字世之，彭城人。東晉將領《宋書》卷49：劉鍾字世之，彭城彭城人也。少孤，依鄉人中山太守劉回共居。幼有志力，常慷慨於貧賤。隆安四年，高祖伐孫恩，鍾願從餘姚、浹口攻句章、海鹽、婁縣，皆摧堅陷陣，每有戰功。為劉牢之鎮北參軍督護。高祖每有戎事，鍾不辭艱劇，專心盡力，甚見愛信。義旗將建，高祖版鍾為郡主簿。明日，從入京城。將向京邑，高祖命曰：「預是彭沛鄉人赴義者，並可依劉主簿。」於是立為義隊，恒在左右，連戰皆捷。明日，桓謙屯于東陵，卞範之屯覆舟山西，高祖疑賊有伏兵，顧視左右，正見鍾，謂之曰：「此山下當有伏兵，卿可率部下稍往撲之。」鍾應聲馳進，果有伏兵數百，一時奔走。桓玄西奔，其夕，高祖止桓謙故營，遣鍾宿據東府，轉鎮軍參軍督護。桓歆寇歷陽，遣鍾助豫州刺史魏詠之討之，歆即奔迸。除南齊國內史，封安丘縣五等侯。自陳情事，改葬父祖及親屬十喪，高祖厚加資給。轉車騎長史，兼行參軍。司馬叔璠與彭城劉謐、劉懷玉等自蕃城攻鄒山，魯郡太守徐邕失守，鍾率軍討平之。從征廣固。孟龍符陷沒，鍾率左右直入，取其尸而反。除振武將軍、中兵參軍，代龍符領廣川太守。盧循逼京邑，徐赤特軍違處分，敗于南岸，鍾率麾下距柵，身被重創，賊不得入。循南走，鍾與輔國將軍王仲德追之。循先留別帥范崇民以精兵高艦據南陵，夾屯兩岸。鍾自行覘賊，天霧，賊鉤得其舸，鍾因率左右攻艦戶，賊遽閉戶距之，鍾乃徐還。與仲德攻崇民，崇民敗走，鍾追討百里，燒其船乘。又隨劉藩追徐道覆於始興，斬之。補太尉行參軍、寧朔將軍、下邳太守。代孟懷玉領石頭戍事。高祖討劉毅，鍾率軍繼王鎮惡。江陵平定，仍隨朱齡石伐蜀，為前鋒，由外水，至于彭模，去成都二百里。偽冠軍征討督護譙亢等兩岸連營，層樓重柵，眾號三萬。鍾于時脚疾不能行，齡石乃詣鍾謀曰：「今天時盛熱，而賊嚴兵固險，攻之未必可拔，祇增疲困。計其人情恇撓，必不久安，且欲養銳息兵，以伺其隙。隙而乘之，乃可捷事。然決機兩陳，公本有所委，卿意謂何﹖」鍾曰：「不然。前揚聲言大眾向內水，譙道福不敢舍涪城。今重軍卒至，出其不意，蜀人已破膽矣。賊今阻兵守險，是其懼不敢戰，非能持久堅守也。因其兇懼，盡銳攻之，其勢必克。鼓行而進，成都必不能守矣。今若緩兵相守，彼將知人虛實，涪軍忽并來力距我，人情既安，良將又集，此求戰不獲，軍食無資，當為蜀子虜耳。」齡石從之。明日進攻，陷其二城，斬其大將侯輝、譙詵，逕平成都。
以廣固功，封永新縣男，食邑五百戶。遷給事中、太尉參軍事、龍驤將軍、高陽內史，領石頭戍事。高祖討司馬休之，前軍將軍道憐留鎮東府，領屯兵。冶亭羣盜數百夜襲鍾壘，距擊破之。時大軍外討，京邑擾懼，鍾以不能鎮遏，降號建威將軍。平蜀功，應封四百戶男，以先有封爵，減戶以賜次子敬順高昌縣男，食邑百戶。尋復本號龍驤將軍。十二年，高祖北伐，復留鎮居守，增其兵力，又命府置佐史。荊州刺史道憐獻名馬三匹，并精麗乘具，高祖悉以賜鍾三子。十四年，遷右衞將軍，龍驤將軍如故。元熙元年卒，時年四十三。。
生平
隆安四年（400年），劉鍾跟隨劉裕討伐孫恩，有戰功。之後擔任劉牢之鎮北參軍督護。後跟隨劉裕討伐桓玄，轉鎮軍參軍督護。協助豫州刺史魏詠之擊退桓歆。之後擔任南齊國內史，受封安丘縣五等侯。轉車騎長史，兼任行參軍。司馬叔璠與劉謐、劉懷玉等從蕃城進攻鄒山，魯郡太守徐邕失守，劉鍾率軍擊退。

後跟隨劉裕討伐南燕。孟龍符戰死後，劉鍾從南燕軍隊那裡奪回孟龍符的尸體。後擔任振武將軍、中兵參軍、廣川太守。後劉鍾率軍抵禦盧循的進攻，將其擊退後，義熙六年（410年），又與輔國將軍王仲德追擊盧循《晉書》卷10：秋七月庚申，盧循遁走。甲子，使輔國將軍王仲德、廣川太守劉鍾、河間內史蒯恩等帥眾追之。；又隨劉藩消滅徐道覆。劉鍾於是擔任太尉行參軍、寧朔將軍、下邳太守、石頭戍事。

後劉鍾率軍跟著王鎮惡參與討伐劉毅，義熙九年（413年），又隨朱齡石討伐譙蜀。

劉鍾以參與消滅南燕的功勞，受封永新縣男，食邑五百戶。升任給事中、太尉參軍事、龍驤將軍、高陽內史，領石頭戍事。劉裕討伐司馬休之時，劉鍾留守建康，因為建康出現混亂局面，人心不穩，劉鍾於是被貶為建威將軍。不久又恢復龍驤將軍。义熙十二年（416年），劉裕北伐後秦時，劉鍾再次留守。义熙十四年（418年），升任右衞將軍，同時保留龍驤將軍。元熙元年（419年）去世，時年四十三歲。

 延伸阅读 


参考文献

Category:东晋军事人物
Category:彭城刘氏